stanford-oval/wikipedia huggingface dataset:
อารินะ ทาเนมูระ

| อารินะ ทาเนมูระ |
| --- | --- |
เกิด: ทาเนมูระ อารินะ  (1978-03-12) 12 มีนาคม ค.ศ. 1978 (46 ปี) อิจิโนมิยะ จังหวัดไอจิ ญี่ปุ่น
สัญชาติ: ญี่ปุ่น
อาชีพ: นักเขียนการ์ตูน , นักวาดการ์ตูนญี่ปุ่น
มีชื่อเสียงจาก: ตามหา FULLMOON, เดอะ เจนเทลเมน อัลลิแอนซ์ ครอส, JEANNE โจรสาวจ้าววายุ
เว็บไซต์: http://ameblo.jp/arina-tanemura/
อารินะ ทาเนมูระ (ญี่ปุ่น: 種村 有菜; โรมาจิ: Tanemura Arina) กรุ๊ปเลือด: A เกิดวันที่ 12 มีนาคม ค.ศ. 1978 เป็นศิลปินการ์ตูนญี่ปุ่น ที่ส่วนใหญ่จะเขียนการ์ตูนแนวโชโจะ ผลงานเปิดตัว: Ni banme no koi no katachi (ปี 1996 ในริบ้อนฉบับพิเศษ เดือน 6) งานเปิดตัวครั้งแรกของเธอ คือ The Style of the Second Love ซึ่งเป็นผลงานรวม ต่อมาเธอได้เปิดผลงานเดี่ยวในปี 2009 การ์ตูนของเธอได้ทำออกโทรทัศน์หลายเรื่อง เช่น Kamikaze Kaitou Jeanne และ Full Moon wo Sagashite
ผู้ช่วย: มินาเสะ ไอ, อาซาโนะ เกียเกีย, คาซึกิ รูกะ, มาริ,โคนาโกะ
หน่วยบัญชาการ

หน่วยบัญชาการของสหรัฐ ที่รับผิดชอบภายในภูมิภาคที่ประเทศไทยตั้งอยู่คือ หน่วยบัญชาการทหารสหรัฐภาคอินโดแปซิฟิก
หน่วยบัญชาการ (อังกฤษ: command) ในคำศัพท์การทหารคือหน่วยทางทหารที่ผู้บัญชาการทหารเป็นผู้รับผิดชอบ บางครั้งเรียกว่าหน่วย หรือรูปขบวน ซึ่งเป็นรากฐานที่สำคัญของกองทัพ ปกติแล้วผู้บัญชาการจะได้รับการแต่งตั้งให้มีบทบาทและอำนาจหน้าที่โดยเฉพาะตามกรอบของกฎหมายที่กำหนดขึ้น นายทหารเรือและนายทหารเหล่าทัพอื่น ๆ มีอำนาจหน้าที่ตามกฎหมายโดยอาศัยอำนาจนายทหารชั้นสัญญาบัตรของตน แต่ความรับผิดชอบและสิทธิพิเศษของการบังคับบัญชานั้นได้มาจากการแต่งตั้งตามกฎหมาย
คำจำกัดความที่เกี่ยวข้องกับ "หน่วยบัญชาการ" ตามกระทรวงกลาโหมสหรัฐ มีดังนี้:
(DOD) 3. หน่วยหรือหน่วย(s) องค์การ หรือพื้นที่ที่อยู่ภายใต้การบังคับบัญชาของบุคคลคนเดียว เรียกอีกอย่างว่า CMD ดูเพิ่มเติมที่ หน่วยบัญชาการพื้นที่; หน่วยบัญชาการรบ; อำนาจบัญชาการรบ (อำนาจการบังคับบัญชา)
หน่วยบัญชาการหลัก

หน่วยบัญชาการหลัก (Major Command) เป็นรูปขบวนขนาดใหญ่ของกองทัพสหรัฐ ในอดีต หน่วยบัญชาการหลักถือเป็นหน่วยบัญชาการระดับสูงที่สุดของการบังคับบัญชา ภายในกองทัพบกสหรัฐ อักษรย่อ MACOM นั้นใช้สำหรับหน่วยบัญชาการหลัก ภายในกองทัพอากาศสหรัฐ จะใช้อักษรย่อ MAJCOM
หน่วยบัญชาการหลักของกองทัพสหรัฐมีหลายประเภท ได้แก่:
รายชื่อหน่วยบัญชาการหลักกองทัพอากาศสหรัฐ
รายชื่อหน่วยบัญชาการหลักกองทัพบกสหรัฐ
หน่วยบัญชาการศึกษาและฝึกอบรมกองทัพเรือแห่งกองทัพเรือสหรัฐ
ดูเพิ่ม

สายการบังคับบัญชา
การควบคุมบังคับบัญชา
หน่วยทางทหาร
รูปขบวนเชิงยุทธวิธี
หนังสืองานศพ

ปกหนังสืองานศพใน พ.ศ. 2460 พร้อมราชพงษาวดารกรุงกัมพูชา ฉบับหอพระสมุดวชิรญาณแปลใหม่
หนังสืองานศพ, หนังสืออนุสรณ์งานศพ หรือ หนังสือที่ระลึกงานศพ เป็นหนังสือที่จัดพิมพ์เพื่อแจกให้แก่ผู้มาร่วมงานศพเพื่อระลึกถึงผู้วายชนม์ โดยนำเสนอข้อมูลประวัติและผลงานของผู้วายชนม์ มีคำอาลัยจากบุคคลต่าง ๆ นอกจากนี้อาจมีการนำบทความ วรรณกรรม วรรณคดี บทสวด ความรู้เรื่องต่าง ๆ จัดพิมพ์ไว้ในหนังสืองานศพนี้ด้วย การแจกหนังสืองานศพ พบในประเทศไทยเพียงแห่งเดียว
เนื้อหา

เนื้อหาในหนังสืองานศพมักแบ่งเป็น 2 ส่วนคือประวัติ คำไว้อาลัยและผลงานผู้ตาย ซึ่งเป็นส่วนสำคัญ อีกส่วนหนึ่งคือ เนื้อหาความรู้ต่าง ๆ เช่น พงศาวดาร ประวัติศาสตร์ ศาสนา วรรณกรรม ซึ่งมีความหลายหลาย ขึ้นอยู่กับครอบครัวผู้ตายหรือหน่วยราชการว่าจะจัดพิมพ์แบบไหน อาจมีเนื้อหาอ่านสนุก หลากหลายรสชาติ
มีการจัดพิมพ์หนังสือที่ระลึกในงานพระราชทานเพลิงศพสมเด็จพระนางเจ้าสุนันทากุมารีรัตน์ พระบรมราชเทวีและสมเด็จพระเจ้าลูกเธอ เจ้าฟ้ากรรณาภรณ์เพ็ชรรัตน์เป็นครั้งแรก
สาธารณรัฐเตอร์กิสถานตะวันออกที่ 1

สาธารณรัฐเตอร์กิสถานตะวันออกที่ 1 (First Eastern Turkestan Republic; ETR) หรือ สาธารณรัฐอิสลามเตอร์กิสถานตะวันออก (Islamic Republic of East Turkestan; TIRET; ภาษาอุยกูร์: شەرقىي تۈركىستان ئىسلام جۇمھۇرىيىتى‎‎ Sherqiy Türkistan Islam Jumhuriyiti) เป็นสาธารณรัฐอิสลามอายุสั้น ก่อตั้งเมื่อ พ.ศ. 2476 ศูนย์กลางอยู่ที่กัชการ์ ซึ่งปัจจุบันอยู่ในเขตปกครองตนเองซินเจียง-อุยกูร์ในสาธารณรัฐประชาชนจีน เป็นผลจากการเคลื่อนไหวของขบวนการเรียกร้องเอกราชของชาวอุยกูร์ที่อยู่ในบริเวณนั้น สาธารณรัฐนี้ประกอบด้วยประชากรที่เป็นชาวคีร์กิซและกลุ่มที่ใช้ภาษาตระกูลเตอร์กิกอื่นๆ
จุดกำเนิดของขบวนการเตอร์กิสถานตะวันออก

ขบวนการแบ่งแยกดินแดนของชาวอุยกูร์เกิดขึ้นในพุทธศตวรรษที่ 25 โดยได้รับอิทธิพลจากขบวนการยาดิดิสต์ที่แพร่หลายในหมู่ชาวอุยกูร์ โดยเป็นแรงบันดาลใจจากการสร้างชาติตุรกีที่ยิ่งใหญ่ มีการจัดระบบการศึกษาในซินเจียง มีการจัดโรงเรียนแบบตะวันตกที่กัชการ์ เน้นการเรียนด้านวิทยาศาสตร์ ประวัติศาสตร์ ภาษาและคณิตศาสตร์ ซึ่งการเคลื่อนไหวของขบวนการนี้ส่งผลต่อสถานะดั้งเดิมในซินเจียง ผู้ปกครองซินเจียง หยาง เจินซิน (楊增新) ได้สั่งปิดโรงเรียนเหล่านี้
การเกิดขึ้นของสหภาพโซเวียตและสาธารณรัฐเอเชียกลางที่เน้นสังคมนิยมส่งผลต่ออุยกูร์ เพิ่มกลุ่มของขบวนการแบ่งแยกดินแดนชาตินิยมและการแพร่กระจายของคอมมิวนิสต์ องค์กรปฏิวัติคอมมิวนิสต์ในท้องถิ่นจัดตั้งขึ้นในซินเจียงตั้งแต่ พ.ศ. 2464 พื้นที่นี้มีปัญญาชนที่มีความรู้ด้านคอมมิวนิสต์จากเอเชียกลาง ซึ่งเป็นส่วนหนึ่งในขบวนการชาตินิยมเตอร์กิกซินเจียง
สถานการณ์ในซินเจียงเลวลงเมื่อเกิดการลอบสังหารหยาง เจินซินในพ.ศ. 2471 และการขึ้นสู่อำนาจของจิน ชู่เหริน (金樹仁) ผู้ประกาศตนเป็นผู้ปกครองหลังจับกุมและประหารชีวิตผู้ลอบสังหารหยาง เจินซิน ซึ่งคือฝานเย่าหนาน (樊耀南) จินได้ใช้นโยบายทำให้เป็นจีน เพิ่มภาษี นำเจ้าหน้าที่ชาวฮั่นเข้ามาแทนเจ้าหน้าที่ท้องถิ่น
การกบฏ

สถานการณ์วุ่นวายขึ้นใน พ.ศ.  2473 เมื่อข่านแห่งกุมุลหรือฮามีในซินเจียงตะวันออกนามชาห์ เมกซุตเสียชีวิต ตามนโยบายของราชวงศ์ชิง ข่านสามารถปกครองโดยสืบทอดทายาทจามระบบศักดินาได้ ความสำคัญของฮามีคืออยู่บนเส้นทางหลักที่จะไปยังจีนตะวันออก และมีที่นาที่ยังไม่พัฒนาอยู่มาก และความต้องการของรัฐบาลที่ต้องการกำจัดอำนาจดั้งเดิมออกไป ทำให้จนสั่งยุบตำแหน่งข่านและเข้าปกครองโดยตรงทันทีหลังชาห์ เมกซุตเสียชีวิต
จิน ชู่เหรินเพิ่มภาษีการเกษตรเป็นสองเท่าสำหรับชาวอุยกูร์ท้องถิ่น และเปิดโอกาสให้ผู้อพยพชาวฮั่นจากมณฑลใกล้เคียงอพยพเข้ามา ทำให้ชาวอุยกูร์ต้องไปรวมตัวในที่ดินคุณภาพต่ำใกล้ทะเลทราย ต้องเพิ่มทหารในฮามี และใน พ.ศ. 2473 การประท้วงของขบวนการต่อต้านเริ่มขึ้น และแพร่กระจายอย่างรวดเร็วไปทั่วบริเวณ ฟางเส้นสุดท้ายเกิดขึ้นในเดือนกุมภาพันธ์ พ.ศ. 2473 เมื่อเจ้าหน้าที่ชาวจีนชื่อเชียงต้องการแต่งงานกับเด็กหญิงชาวอุยกูร์จากหมู่บ้านด้านนอกฮามี ชาวอุยกูร์กล่าวอ้างว่าเด็กหญิงถูกข่มขืนหรือถูกบังคับ แต่กฎหมายมุสลิมห้ามไม่ให้หญิงมุสลิมแต่งงานกับชายที่ไม่ใช่มุสลิม จึงถูกต่อต้านจากสังคมอุยกูร์
การกบฏเกิดขึ้นในวันที่ 20 กุมภาพันธ์ พ.ศ. 2473 เมื่อเกิดการสังหารหมู่ฆ่าเชียงและทหารของเขา 33 คนในงานแต่งงาน ผู้อพยพชาวจีนจากมณฑลกานซู 120 คนถูกฆ่าด้วย การต่อต้านการปกครองของจินไม่ได้มีเฉพาะชาวอุยกูร์ แต่มีชาวคาซัก ชาวคีร์กิซและชาวหุยเข้าร่วมด้วย
สหภาพโซเวียตได้ส่งกองทหารเข้ามาช่วยจินและผู้บัญชาการของเขาคือเชิ่ง ชี่ไข (盛世才) เช่นเดียวกับผู้อพยพรัสเซียขาวจากสหภาพโซเวียตและอาศัยอยู่ในบริเวณแม่น้ำอีลี การต่อสู้มีศูนย์กลางอยู่ที่อูรุมชี กองทัพหุยภายใต้การนำของเชิ่ง ชี่ไขและการสนับสนุนของทหารโซเวียตและทหารแมนจูเรียที่อพยพหนีการรุกรานของญี่ปุ่นมาจากจีนตอนเหนือ ต่อมา ในเดือนเมษายน พ.ศ. 2476 จินถูกกองทัพเหล่านี้ปลดและเชิ่งที่สหภาพโซเวียตสนับสนุนขึ้นสืบทอดอำนาจแทน เชิ่งได้แยกกองกำลังของฝ่ายตรงข้ามในบริเวณอูรุมชี โดยให้ทหารชาวอุยกูร์ นำโดย โซยา นิยาซ ฮัจญี ไปอยู่ซินเจียงตอนใต้ และทหารชาวหุย นำโดยหม่า จ้งยิง (馬仲英) ไปอยู่ซินเจียงตอนเหนือ
ทหารชาวหุยอื่นๆในซินเจียงตอนใต้ได้เข้าเป็นพันธมิตรกับทหารอุยกูร์นำโดยติมูร์ เบก และยกทัพเข้ามายังกัชการ์ กองกำลังร่วมระหว่างชาวหุยและอุยกูร์แตกแยกกันอีกครั้ง กองกำลังชาวหุยภายใต้การนำของหม่า จั้นคัง (馬占倉) เข้าเป็นพันธมิตรกับหม่า เช่าอู่ (馬紹武) โจมตีทหารอุยกูร์และฆ่าติมูร์ เบก ต่อมา เกิดกบฏชาวคีร์กิซในซินเจียง หม่า เช่าอู่ ปราบกบฏได้สำเร็จ โดยสหภาพโซเวียตเข้ามามีบทบาทด้วย
กองทัพแห่งชาติ

กองทัพแห่งชาติของสาธารณรัฐอิสลามเตอร์กิสถานตะวันออก ก่อตั้งเมื่อ 12 พฤศจิกายน พ.ศ. 2476 เริ่มต้นประกอบด้วยสองแผนก มีทหารแผนกละประมาณ 22,000 คน คือแผนกเกวชเกวอร์ และแผนกโคตาน แต่ขนาดที่แท้จริงของกองทัพแห่งชาตินั้นไม่ทราบ โดยเอกสารของสหภาพโซเวียตระบุว่ามีราว 40,000 - 60,000 คน
หน่วยบริการฉุกเฉิน

หน่วยบริการฉุกเฉิน (ญี่ปุ่น: 特別警備隊; โรมาจิ: Tokubetsu keibitai) เป็นกองกำลังตอบโต้รวดเร็วของกรมตำรวจนครบาลโตเกียว ในช่วงก่อนสงครามโลกครั้งที่สอง
เจ้าหน้าที่ตำรวจหน่วยบริการฉุกเฉิน (กรมตำรวจนครบาล) ถือไม้โจเดินสวนสนาม
เจ้าหน้าที่ตำรวจหน่วยบริการฉุกเฉิน (กรมตำรวจนครบาล) ถือปืนพก
ประวัติความเป็นมา

ในปี ค.ศ. 1933 หน่วยนี้จัดตั้งขึ้นในกองบัญชาการตำรวจญี่ปุ่น มีภารกิจในการควบคุมฝูงชน การปราบจลาจล การต่อต้านการก่อการร้าย การค้นหาและกู้ภัย การตอบโต้ภัยพิบัติ หรือภารกิจที่มีความเร่งด่วนอื่น ๆ กองกำลังนี้ในอดีตมีเพียง 307 นาย แบ่งออกเป็น 4 กองร้อย ทำหน้าที่เป็นหน่วยสวาทของกรมตำรวจนครบาลโตเกียว อุปกรณ์หรือยุทโธปกรณ์ที่ใช้ เช่น ไม้โจ (คล้ายดาบยาว) ทันโต (คล้ายกระบี่สั้น) และปืนกึ่งอัตโนมัติเอ็ฟเอน โมเดล 1910 ในขณะเดียวกันเจ้าหน้าที่ตำรวจสายงานปกติจะมีเพียงแค่กระบี่เท่านั้น หน่วยนี้เปรียบเสมือนเป็นชินเซ็งงูมิแห่งยุคโชวะ
บรรณานุกรม

警視庁, บ.ก. (1974).  警視庁百年の歩み.  警視庁創立100年記念行事運営委員会. NCID BN01114204
警視庁史編さん委員会, บ.ก. (1962).  警視庁史 昭和前編.  警視庁史編さん委員会. NCID BN14748807
警視庁警備部警備課第二係, บ.ก. (พฤษภาคม 1963).  発足十五年 機動隊の移りかわり. あゆみ 警視庁: 19–20.
永峯, 正義 (1978).  この剛直な男たち 警視庁機動隊30年のあゆみ.  立花書房. NCID BA60111513
หลีซิน

ขุนนางของรัฐวุยก๊ก (เสียชีวิต ค.ศ. 249)
| หลีซิน (หลี่ เชิ่ง) |
| --- | --- |
李勝

ข้าหลวงมณฑลเกงจิ๋ว (荊州刺史 จิงโจวชื่อฉื่อ)
ดำรงตำแหน่ง ค.ศ. 248 (248) – 5 กุมภาพันธ์ ค.ศ. 249 (249)
กษัตริย์: โจฮอง
เจ้าเมืองเอ๊งหยง (滎陽太守 สิงหยางไท่โฉ่ว)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจฮอง
เจ้าเมืองโห้หล้ำ (河南尹 เหอหนานอิ่น)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจฮอง
หัวหน้าเลขานุการ (長史 จ๋างฉื่อ) (ภายใต้แฮเฮาเหียน)
ดำรงตำแหน่ง ค.ศ. 244 (244) – ค.ศ. ? (?)
กษัตริย์: โจฮอง
นายอำเภอลกเอี๋ยง (洛陽令 ลั่วหยางลิ่ง)
ดำรงตำแหน่ง ค.ศ. 239 (239) – ค.ศ. 244 (244)
กษัตริย์: โจฮอง
 
ข้อมูลส่วนบุคคล
เกิด: ไม่ทราบ นครหนานหยาง มณฑลเหอหนาน
เสียชีวิต: 9 กุมภาพันธ์ พ.ศ. 249 นครลั่วหยาง มณฑลเหอหนาน
บุพการี: หลี่ ซิว (บิดา)
อาชีพ: ขุนนาง
ชื่อรอง: กงเจา (公昭)

หลีซิน (เสียชีวิต 9 กุมภาพันธ์ ค.ศ. 249) มีชื่อในภาษาจีนกลางว่า หลี่ เชิ่ง (จีน: 李勝; พินอิน: Lǐ Shèng) ชื่อรอง กงเจา (จีน: 公昭; พินอิน: Gōngzhāo) เป็นขุนนางชาวจีนของรัฐวุยก๊กในยุคสามก๊กของจีน
ประวัติ

หลีซินเป็นชาวเมืองลำหยง (南陽郡 หนานหยางจฺวิ้น) ซึ่งอยู่บริเวณนครหนานหยาง มณฑลเหอหนานในปัจจุบัน บิดาของหลีซินคือหลี่ ซิว (李休) เป็นอดีตผู้ใต้บังคับบัญชาของขุนศึกเตียวฬ่อ ภายหลังยุทธการที่เองเปงก๋วนในปี ค.ศ. 215 หลี่ ซิวสวามิภักดิ์ต่อขุนศึกโจโฉและในที่สุดก็ได้รับราชการในรัฐวุยก๊กในยุคสามก๊ก
หลีซินในวัยเยาว์ได้พบและผูกมิตรกับโจซอง หลีซินร่วมกับ "คนดัง" คนอื่น ๆ (ได้แก่ บุตรชายของขุนนางที่มีชื่อเสียง) มีส่วนร่วมในการแสวงชื่อเสียงโดยสร้างผลงานแต่ผิวเผินเพื่อให้พวกตนได้รับการยกย่องจากขุนนางและราษฎรในนครหลวงลกเอี๋ยง โจยอยจักรพรรดิวุยก๊ก (ครองราชย์ ค.ศ. 226–239) ทรงรู้สึกรังเกียจเมื่อทรงได้ยินเรื่องดังกล่าวและมีพระประสงค์จะกำจัดพฤติกรรมทุจริตเช่นนี้ จึงมีรับสั่งให้ไต่สวน มีบางคนทูลรายงานว่าหลีซินเป็นผู้เกี่ยวข้องคนหนึ่ง ทำให้หลีซินถูกจับกุมและขังคุก แต่ด้วยความช้วยเหลือจากเครือข่ายที่กว้างขวางทำให้หลีซินได้รับการปล่อยตัวหลังจากถูกขังเพียงไม่กี่ปี
ในปี ค.ศ. 239 จักรพรรดิโจยอยสวรรคต โจฮองพระโอรสบุญธรรมขึ้นสืบราชบัลลังก์เป็นจักรพรรดิแห่งวุยก๊กพระองค์ใหม่ เนื่องจากเวลานั้นโจฮองยังทรงพระเยาว์ โจซองจึงได้กุมอำนาจปกครองในฐานะผู้สำเร็จราชการแทนพระองค์ โจซองแต่งตั้งให้หลีซินเป็นนายอำเภอลกเอี๋ยง (洛陽令 ลั่วหยางลิ่ง)
ในปี ค.ศ. 244 หลีซินได้รับการแต่งตั้งเป็นหัวหน้าเลขานุการ (長史 จ๋างฉื่อ) ของแฮเฮาเหียนที่เป็นสหายผู้ซึ่งเวลานั้นได้ดำรงตำแหน่งขุนพลโจมตีตะวันตก (征西將軍 เจิงซีเจียงจฺวิน) ในปีเดียวกันนั้น หลีซินและเตงเหยียงแนะนำโจซองให้เปิดศึกรบกับจ๊กก๊กที่เป็นรัฐอริของวุยก๊กเพื่อเพิ่มชื่อเสียงและอำนาจในวุยก๊ก สุมาอี้ที่เป็นผู้สำเร็จราชการร่วมกับโจซองคัดค้านการทำศึกกับจ๊กก๊กแต่โจซองเพิกเฉยต่อคำค้านและยกทัพไป ต่อมาทัพวุยก๊กก็พ่ายแพ้ต่อทัพจ๊กก๊กในยุทธการที่ซิงชื่อและได้รับความเสียหายอย่างหนัก
ระหว่างปี ค.ศ. 244 และ ค.ศ. 248 หลีซินได้รับตำแหน่งเป็นเจ้าเมือง (太守 ไท่โฉ่ว) ของเมืองเอ๊งหยง (滎陽郡 สิงหยางจฺวิ้น) และภายหลังได้รับตำแหน่งเจ้าเมืองโห้หล้ำ (河南尹 เหอหนานอิ่น) ทั้งสองตำแหน่งนี้ทำให้หลีซินได้รับผิดชอบดูแลเมืองอันเป็นที่ตั้งของนครหลวงลกเอี๋ยง หลีซินปกครองในเขตปกครองของตนได้เป็นอย่างดีระหว่างดำรงตำแหน่ง
ในปี ค.ศ. 248 หลีซินได้รับการแต่งตั้งเป็นข้าหลวง (刺史 ชื่อฉื่อ) ของมณฑลเกงจิ๋ว (ครอบคลุมพื้นที่ของมณฑลหูเป่ย์และมณฑลหูหนานในปัจจุบัน) ก่อนที่จะออกจากลกเอี๋ยงไปรับตำแหน่ง หลีซินไปเยี่ยมสุมาอี้ซึ่งเวลานั้นพักอยู่ที่บ้านหลังจากอ้างว่าตนป่วยหนักเกินกว่าจะรับราชการในราชสำนัก สุมาอี้รู้ว่าโจซองส่งหลีซินมาตรวจสอบตน จึงแสร้งทำเป็นป่วยหนักมากจนล้มหมอนนอนเสื่อและถึงขั้นไม่สามารถรับประทานข้าวต้มโดยไม่ทำหกรดเปื้อนเสื้อผ้า เมื่อหลีซินบอกสุมาอี้ว่าตนกำลังจะเดินทางไปมณฑลเกงจิ๋ว สุมาอี้ก็แสร้งทำเป็นฟังผิดเป็น "เป๊งจิ๋ว" อย่างน้อย 2 ครั้ง เมื่อหลีซินกลับไปพบโจซองก็รายงานว่าสุมาอี้อ่อนแอลงอย่างมากและอาจจะเสียชีวิตในเวลาอีกไม่นาน โจซองเห็นว่าสุมาอี้คงไม่เป็นภัยคุกคามตนอีกต่อไปจึงลดความระมัดระวังลง
ในปี ค.ศ. 249 ระหว่างที่โจซองตามเสด็จจักรพรรดิโจฮองไปยังสุสานโกเบงเหลง สุมาอี้ฉวยโอกาสนี้ก่อรัฐประหารในลกเอี๋ยงและยึดครองกำลังทหารในนครหลวง สุมาอี้ให้คำมั่นกับโจซองว่าจะไว้ชีวิตโจซองและครอบครัวหากโจซองยอมจำนน โจซองเชื่อคำของสุมาอี้และสละอำนาจในฐานะผู้สำเร็จราชการทั้งหมด สุมาอี้จึงได้กุมอำนาจราชสำนักวุยก๊กและจักรพรรดิโจฮองแต่เพียงผู้เดียว ภายหลังสุมาอี้ผิดคำมั่นโดยให้จับกุมโจซองและพรรคพวกในข้อหากบฏและประหารชีวิตทั้งหมดพร้อมกับครอบครัว ในเวลานั้นหลีซินยังไม่ได้ออกจากลกเอี๋ยงไปยังมณฑลเกงจิ๋ว หลีซินพร้อมครอบครัวจึงถูกจับกุมมาประหารชีิวิตเช่นกัน
ดูเพิ่ม

รายชื่อบุคคลในยุคสามก๊ก
อุบัติการณ์สุสานโกเบงเหลง
สะพานเทียบเครื่องบิน

สะพานเทียบเครื่องบินที่ท่าอากาศยานหาดใหญ่
สะพานเทียบเครื่องบินที่ท่าอากาศยานนานาชาติแฟรงก์เฟิร์ต
สะพานเทียบเครื่องบิน (อังกฤษ: Jet bridge) หรือ งวงช้าง เป็นโครงสร้างที่เคลื่อนที่ได้ ทำหน้าที่เชื่อมต่อตัวอาคารกับเครื่องบิน เพื่ออำนวยความสะดวกสำหรับการขึ้น/ลงของผู้โดยสาร จากเครื่องบินสู่อาคารผู้โดยสาร
ส่วนประกอบของสะพานเทียบเครื่องบิน

หอกลม (Rotunda)
อุโมงค์ หรือซอง (Tunnel)
ล้อขับเคลื่อน (Wheel Carriage)
เสาขับเคลื่อน (Drive Column)
หัวเก๋ง(CAB)
กันสาด (Closure/Canopy)
หลอดเลือดดำใหญ่ซีรีบรัล

| หลอดเลือดดำใหญ่ซีรีบรัล (ออฟ กาเลน)  Great cerebral vein of Galen |
| --- | --- |
Velum interpositum.
รายละเอียด
รับจาก: ซีรีบรัม
จาก: หลอดเลือดดำอินเทอร์นัลซีรีบรัล (internal cerebral veins)
ออกไปยัง: ไซนัสตรง (straight sinus)
หลอดเลือดแดง: หลอดเลือดแดงซีรีบรัล (cerebral arteries)
ตัวระบุ
ภาษาละติน: vena magna cerebri
TA98: A12.3.06.027
TA2: 4922
FMA: 50993
อภิธานศัพท์กายวิภาคศาสตร์[แก้ไขบนวิกิสนเทศ]
หลอดเลือดดำใหญ่ซีรีบรัล (great cerebral vein) เป็นหนึ่งในหลอดเลือดขนาดใหญ่ภายในกะโหลกศีรษะ ลำเลียงเลือดจากซีรีบรัม หลอดเลือดนี้รู้จักกันในชื่อ "หลอดเลือดดำของกาเลน" (vein of Galen หรือ VG) ตั้งชื่อตามผู้ค้นพบซึ่งเป็นแพทย์ชาวกรีกนามว่า กาเลน
ความผิดปกติ

ความผิดปกติเกี่ยวข้องกับความผิดปกติแต่กำเนิด เช่น vein of Galen aneurysmal malformation (VGAM) และ vein of Galen aneurysmal dilation (VGAD)
ภาพอื่นๆ

เยื่อดูราและส่วนยื่นของมัน เมื่อเปิดเอาสมองและกะโหลกศีรษะครึ่งซีกขวาออก
อาริซะ ดาเตะ

| อาริซะ ดาเตะ |
| --- | --- |
伊達 朱里紗
เกิด:  (1991-05-10) 10 พฤษภาคม ค.ศ. 1991 (33 ปี) จังหวัดเฮียวโงะ ประเทศญี่ปุ่น
อาชีพ: นักพากย์
องค์การ: 81 Produce
ส่วนสูง: 159 ซม.
อาริซะ ดาเตะ (伊達 朱里紗, 10 พฤษภาคม 1991 -) เป็น นักพากย์หญิงและนักเล่นไพ่นกกระจอกมืออาชีพชาวญี่ปุ่น เกิดที่จังหวัดเฮียวโงะ สังกัด 81 Produce
ผลงานพากย์

สาวอัจฉริยะไพ่นกกระจอก (อุเอชิเงะ สึซึ)
มอนสเตอร์ไฮ (ลากูนา บลู)
อนิเมะไทม์ พริพาระ (ยุเมกาวะ ยุย)
Caribadix (คารีนา)
ไอดอลมาสเตอร์ ซินเดอเรลลาเกิร์ลส์ (นัมบะ เอมิ)
ยากแท้จริงหนอรักของโอตาคุ (โมโมเสะ นารุมิ)
ฮาเร็มวันสิ้นโลก (ยานางิ ริกกะ)
หลอดเลือดดำเรเดียล

| หลอดเลือดดำเรเดียล (Radial veins) |
| --- | --- |
หลอดเลือดดำชั้นลึกของรยางค์บน (หลอดเลือดดำเรเดียลชั้นลึกอยู่ทางด้านล่างขวา)
รายละเอียด
จาก: โค้งหลอดเลือดดำฝ่ามือชั้นลึก (deep palmar venous arch)
ออกไปยัง: หลอดเลือดดำแขน (brachial veins)
หลอดเลือดแดง: หลอดเลือดแดงเรเดียล (radial artery)
ตัวระบุ
ภาษาละติน: venae radiales
TA98: A12.3.08.031
TA2: 4988
FMA: 70898
อภิธานศัพท์กายวิภาคศาสตร์[แก้ไขบนวิกิสนเทศ]
ในทางกายวิภาคศาสตร์ หลอดเลือดดำเรเดียล (Radial veins) เป็น venae comitantes (หรือหลอดเลือดดำที่ทอดขนานไปกับหลอดเลือดแดง) ของหลอดเลือดแดงเรเดียล (radial artery) ที่วิ่งผ่านด้านหลังมือ และปลายแขนด้านนอก และมารวมกับหลอดเลือดดำอัลนา (ulnar veins) กลายเป็นหลอดเลือดดำแขน (brachial veins)
เส้นทางเดินของหลอดเลือดนี้เหมือนกับหลอดเลือดแดงเรเดียล (radial artery)
คำอธิบายทางกายวิภาค

ในส่วนปลายแขน (forearm) ประกอบไปด้วยหลอดเลือดดำเรเดียล 2 แบบ คือ หลอดเลือดดำเรเดียลแอกเซสซอรี (accessory radial vein) และหลอดเลือดดำเรเดียลชั้นผิว (superficial radial vein)
แหล่งข้อมูลอื่น

article at GE's Medcyclopaedia เก็บถาวร 2012-02-05 ที่ archive.today
หลอดเลือดฝอยผิดปกติในชั้นจอประสาทตา

หลอดเลือดฝอยผิดปกติในชั้นจอประสาทตา (Intraretinal microvascular abnormalities, ย่อ: IRMA) เป็นความผิดปกติของหลอดเลือดที่ส่งเลือดไปยังจอตา ซึ่งเป็นอาการของโรคจอตาเหตุเบาหวาน
IRMA ต่างกับ แต่ก็อาจเป็นจุดเริ่มต้นของการงอกเส้นเลือดใหม่ในจอตา (retinal neovascularization) 
วิธีหนึ่งเพื่อแยกโรคสองอย่างนี้ก็คือตรวจด้วย fluorescein angiography ซึ่งเป็นการถ่ายภาพจอตาร่วมกับการฉีดสารสี
เพราะหลอดเลือดเนื่องกับ IRMA ไม่รั่วไม่เหมือนกับการงอกเส้นเลือดใหม่ ดังนั้น จึงปรากฏเป็นสีเข้ม (hypofluorescence)
IRMA จะอยู่ในจอตาลึกกว่าเส้นเลือดใหม่ที่งอก มีขอบเห็นไม่ชัดกว่า และปรากฏเป็นสีแดงก่ำ (burgundy) ไม่ใช่แดงธรรมดา ไม่ปรากฏบนจานประสาทตา (optic disc) และปกติจะเห็นหลังเกิดโรคเบาหวานที่ไม่คุมได้เร็วกว่าการเกิดเส้นเลือดใหม่
แหล่งข้อมูลอื่น

| --- | --- |
การจำแนกโรค: DICD-9-CM: 362.17
สะพานเทเวศรนฤมิตร

| สะพานเทเวศรนฤมิตร |
| --- | --- |

พิกัด: 13°46′10.56″N 100°30′13.32″E﻿ / ﻿13.7696000°N 100.5037000°E﻿ / 13.7696000; 100.5037000
เส้นทาง: ถนนสามเสน
ข้าม: คลองผดุงกรุงเกษม
ที่ตั้ง: แขวงวชิรพยาบาล เขตดุสิต แขวงวัดสามพระยา และแขวงบางขุนพรหม เขตพระนคร กรุงเทพมหานคร
ชื่ออื่น: สะพานเทเวศร์
ผู้ดูแล: กรุงเทพมหานคร
สถานะ: เปิดใช้งาน
เหนือน้ำ: สะพานคนเดิน
ท้ายน้ำ: สะพานคนเดิน
ข้อมูลจำเพาะ
ประเภท: สะพานแบบโค้ง
วัสดุ: คอนกรีตเสริมเหล็ก
ทางเดิน: 2
ประวัติ
ผู้สร้าง: พระบาทสมเด็จพระจุลจอมเกล้าเจ้าอยู่หัว
วันเปิด: 30 มิถุนายน พ.ศ. 2442
 ทางแยก
ชื่ออักษรไทย: เทเวศร์
ชื่ออักษรโรมัน: Thewet
ทิศทางการจราจร
↑: ถนนสามเสน » แยกสี่เสาเทเวศร์
→: ถนนกรุงเกษม » แยกประชาเกษม
↓: ถนนสามเสน » แยกบางขุนพรหม
←: ถนนกรุงเกษม » ท่าเรือเทเวศร์
  

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: สะพานเทเวศรนฤมิตร
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0005606
 
 
 
ที่ตั้ง
th
สะพานเทเวศรนฤมิตร เป็นสะพานข้ามคลองผดุงกรุงเกษม ตั้งอยู่บนถนนสามเสน กรุงเทพมหานคร เป็นสะพานที่สร้างขึ้นตามพระราชดำริของพระบาทสมเด็จพระจุลจอมเกล้าเจ้าอยู่หัวที่มีพระราชประสงค์สร้างสะพานข้ามคลองผดุงกรุงเกษมทั้งหมดห้าสะพาน และทรงโปรดเกล้าฯ พระราชทานนามให้มีชื่อคล้องจองกันทั้งหมด โดยทรงปรึกษากับพระราชเลขานุการที่เชี่ยวชาญภาษามคธ ได้นามเป็นมงคลคล้องจองกันและมีความหมายโดยรวมว่า "สะพานที่เทวดานฤมิตร" คือ สะพานเทเวศรนฤมิตร, สะพานวิศสุกรรมนฤมาณ, สะพานมัฆวานรังสรรค์, สะพานเทวกรรมรังรักษ์ และสะพานจตุรภักตร์รังสฤษดิ์ โดยในส่วนของสะพานเทเวศรนฤมิตร นั้นมีความหมายถึง "สะพานที่เทวดาผู้เป็นใหญ่สร้าง" หรือ "สะพานที่พระอิศวรเป็นผู้สร้าง"   เมื่อสร้างเสร็จแล้ว พระบาทสมเด็จพระจุลจอมเกล้าเจ้าอยู่หัวได้เสด็จทำพิธีเปิดเมื่อวันที่ 30 มิถุนายน พ.ศ. 2442 เป็นสะพานข้ามคลองผดุงกรุงเกษมแห่งแรกที่ทรงเปิด
มีโครงสร้างเป็นสะพานคอนกรีตเสริมเหล็ก มีราวพนักสะพานเป็นคอนกรีตทึบทั้งสองข้าง ปลายสะพานเป็นเสาหัวเม็ด มุมสะพานทั้งสี่เป็นเสาตั้งหัวไฟทั้งสี่มุม  ได้รับการบูรณะเมื่อปี พ.ศ. 2518
เชิงสะพานเทเวศรนฤมิตร เป็นสี่แยกจุดตัดของถนนสามเสนกับถนนกรุงเกษมและถนนลูกหลวง และเป็นจุดตัดของเขตดุสิตกับเขตพระนคร เป็นตลาดและชุมชนเก่าแก่ คือ ตลาดเทเวศร์ หรือ ตลาดเทวราช ซึ่งขึ้นชื่ออย่างในการเป็นตลาดค้าไม้ดอกไม้ประดับ และทำให้ย่านนี้ได้ชื่อว่า "เทเวศร์" ไปด้วย
บริเวณใกล้เคียง

ท่าเทเวศร์
วัดนรนาถสุนทริการาม
วัดเทวราชกุญชร
วังเทเวศร์
วังเทวะเวสม์
วังรพีพัฒน์
ตลาดเทวราช
มหาวิทยาลัยเทคโนโลยีราชมงคลพระนคร
ธนาคารแห่งประเทศไทย
วังบางขุนพรหม
ยูฟ่ายูโรปาคอนเฟอเรนซ์ลีก ฤดูกาล 2023–24 รอบแพ้คัดออก

| --- | --- |
← 2022–23 2024–25 → 
ยูฟ่ายูโรปาคอนเฟอเรนซ์ลีก ฤดูกาล 2023–24 รอบแพ้คัดออก จะเริ่มต้นในวันที่ 15 กุมภาพันธ์ กับเพลย์ออฟ รอบแพ้คัดออก และจะสิ้นสุดในวันที่ 29 พฤษภาคม ค.ศ. 2024 กับ นัดชิงชนะเลิศ ที่ สนามกีฬาอาเกีย โซเฟีย ใน เอเธนส์, ประเทศกรีซ, ที่จะตัดสินหาทีมแชมเปียนส์ของ ยูฟ่ายูโรปาคอนเฟอเรนซ์ลีก ฤดูกาล 2023–24. ทั้งหมด 24 ทีมจะเข้าร่วมในรอบแพ้คัดออก.
เวลาต่างๆ คือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ทีมที่ผ่านเข้ารอบ

รอบแพ้คัดออกประกอบไปด้วย 24 ทีม: 16 ทีมที่เข้ารอบในฐานะทีมชนะเลิศและรองชนะเลิศของแต่ละทีมจาก 8 กลุ่มใน รอบแบ่งกลุ่ม, และแปดทีมอันดับที่สามจาก ยูโรปาลีก รอบแบ่งกลุ่ม.
ทีมที่ผ่านเข้ารอบ > ยูโรปาคอนเฟอเรนซ์ลีก รอบแบ่งกลุ่ม ชนะเลิศและรองชนะเลิศ

| กลุ่ม | ชนะเลิศ (ผ่านเข้าสู่ รอบ 16 ทีมสุดท้าย และเป็นทีมวางในการจับสลาก) | รองชนะเลิศ (ผ่านเข้าสู่ KO เพลย์ออฟ และเป็นทีมวางในการจับสลาก) |
| --- | --- | --- |
| เอ |  ลีล |  สโลวาน บราติสลาวา |
| บี |  มัคคาบีเทลอาวีฟ |  เกนต์ |
| ซี |  วิกตอเรียเปิลเซ็ญ |  ดินามอซาเกร็บ |
| ดี |  กลึบบรึคเคอ |  โบโด/กลิมต์ |
| อี |  แอสตันวิลลา |  แลเกีย วอร์ซอ |
| เอฟ |  ฟีออเรนตีนา |  แฟแร็นตส์วาโรช |
| จี |  ปาโอก |  ไอน์ทรัคท์ฟรังค์ฟวร์ท |
| เอช |  เฟแนร์บาห์แช |  ลูโดโกเรตส์รัซกราด |
ทีมที่ผ่านเข้ารอบ > ยูโรปาลีก รอบแบ่งกลุ่ม ทีมอันดับสาม

| กลุ่ม | ทีมอันดับสาม (ผ่านเข้าสู่ KO เพลย์ออฟ และไม่ได้เป็นทีมวางในการจับสลาก) |
| --- | --- |
เอ:  โอลิมเบียโกส
บี:  อายักซ์
ซี:  เรอัลเบติส
ดี:  สตวร์ม กราทซ์
อี:  อูนิโอน แซ็ง-ฌิลลัวส์
เอฟ:  มัคคาบีไฮฟา
จี:  เซอร์เวตต์
เอช:  ม็อลเดอ
ตารางการแข่งขัน

ตารางการแข่งขันเป็นไปดังนี้ (การจับสลากทั้งหมดจัดขึ้นที่สำนักงานใหญ่ยูฟ่าใน นียง, สวิตเซอร์แลนด์).
| รอบ | วันที่จับสลาก | เลกแรก | เลกสอง |
| --- | --- | --- | --- |
| รอบแพ้คัดออก เพลย์ออฟ | 18 ธันวาคม ค.ศ. 2023, 14:00 | 15 กุมภาพันธ์ ค.ศ. 2024 | 22 กุมภาพันธ์ ค.ศ. 2024 |
| รอบ 16 ทีมสุดท้าย | 23 กุมภาพันธ์ ค.ศ. 2024, 13:00 | 7 มีนาคม ค.ศ. 2024 | 14 มีนาคม ค.ศ. 2024 |
| รอบก่อนรองชนะเลิศ | 15 มีนาคม ค.ศ. 2024, 14:00 | 11 เมษายน ค.ศ. 2024 | 18 เมษายน ค.ศ. 2024 |
| รอบรองชนะเลิศ | 15 มีนาคม ค.ศ. 2024, 14:00 | 2 พฤษภาคม ค.ศ. 2024 | 9 พฤษภาคม ค.ศ. 2024 |
| รอบชิงชนะเลิศ | 15 มีนาคม ค.ศ. 2024, 14:00 | 29 พฤษภาคม ค.ศ. 2024 ที่ สนามกีฬาอาเกีย โซเฟีย, เอเธนส์ | 29 พฤษภาคม ค.ศ. 2024 ที่ สนามกีฬาอาเกีย โซเฟีย, เอเธนส์ |
รอบแพ้คัดออก เพลย์ออฟ

การจับสลากสำหรับรอบแพ้คัดออก เพลย์ออฟ ได้จัดขึ้นเมื่อวันที่ 18 ธันวาคม ค.ศ. 2023, 14:00 CET.
รอบแพ้คัดออก เพลย์ออฟ > สรุปผลการแข่งขัน

เลกแรกจะลงเล่นในวันที่ 15 กุมภาพันธ์, และเลกที่สองจะลงเล่นในวันที่ 21 และ 22 กุมภาพันธ์ ค.ศ. 2024.
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| สตวร์ม กราทซ์  | 5–1 |  สโลวาน บราติสลาวา | 4–1 | 1–0  |
| เซอร์เวตต์  | 1–0 |  ลูโดโกเรตส์รัซกราด | 0–0 | 1–0  |
| อูนิโอน แซ็ง-ฌิลลัวส์  | 4–3 |  ไอน์ทรัคท์ฟรังค์ฟวร์ท | 2–2 | 2–1  |
| เรอัลเบติส  | 1–2 |  ดินามอซาเกร็บ | 0–1 | 1–1  |
| โอลิมเบียโกส  | 2–0 |  แฟแร็นตส์วาโรช | 1–0 | 1–0  |
| อายักซ์  | 4–3 |  โบโด/กลิมต์ | 2–2 | 2–1  (ต่อเวลา)  |
| ม็อลเดอ  | 6–2 |  แลเกีย วอร์ซอ | 3–2 | 3–0  |
| มัคคาบีไฮฟา  | 2–1 |  เกนต์ | 1–0 | 1–1 |